«Уңыш» токымчылык заводы- җәмгыятендә мал азыгы хәзерләү буенча семинар-киңәшмә үтте.
Чараны хакимият башлыгы урынбасары - авыл хуҗалыгы бүлеге начальнигы Салават Ислакаев ачты. Ул, мал азыгы культуралары барлык чәчү- лек мәйданнарның 32 процентын били, дип билгеләде. Быел 150 миллион сум- га 27 берәмлек куәтле техника сатып алынган, үткән елда шушы ук чорда 15,2 миллион сумга 20 берәмлек техника кайтарылган булган. Гектарына 25 килограмм тәэсир итүче матдәдә ашламалар кертелгән. Былтыр бу күрсәткеч 16 килограммга якын, ә аннан элеккеге елда тагын да азрак булган. Кайбер хуҗалыклар 45 килограмм һәм аннан да күбрәк керткән. Сөт сату үткән елның шул ук чорына карата 104,6 процент тәшкил итә.
Хуҗалыкта эшләр торышы һәм мал азыгы хәзерләүне оештыру турында «Уңыш» токымчылык заводы җитәкчесе Азат Корбанов сөйләде. «УралПлемАгро» җәмгыятенең терлекчелек буенча консультанты Вәлит Мәҗитов һәм Дүртөйле шәһәр һәм район ветеринария станциясе ДБУ начальнигы Илдар Казыханов сусыл һәм тупас азыклар салу технологиясе белән таныштырды, азыкка сенаж һәм силос салганда консервантларны файдалану мәсьәләләренә тукталды. «Россельхознадзор» ФДУ филиалының бүлек белгече Марина Якимова төбәктәге фитосанитария торышы турында сөйләде.
«Уңыш» токымчылык заводы-җәмгыятенең баш агрономы Ришат Корбанов, авыл хуҗалыгы бүлегенең баш инженеры Рузил Садыйков, токымчылык заводы механигы Ришат Хәлиуллин, баш дәүләт инженер-инспекторы Рамил Хәйруллин чыгышы ясады. Киңәшмә эшенә район хакимияте башлыгы Риф Йосыпов йомгак ясады.